**DOBER PLAKAT**

* Takoj vzbudi našo pozornost.
* Je jasen in razumljiv.
* Lahko ga preberemo z razdalje 3m.
* Ima malo besedila in veliko slik.
* Prikazuje najpomembnejše v logičnem zaporedju.
* Ima naslove napisane z velikimi tiskanimi črkami.
* Ni preveč pisan, na njem so največ tri barve, ki se dobro vidijo.
* Podlaga je svetla.

Najprej poskusno razporedim slike, dodam besedilo, oblikujem napis. Šele nato nalepim slike. V spodnji desni rob se čitljivo podpišem. Na zadnjo stran napišem literaturo, po kateri sem brskal, da sem plakat izdelal.

**PRIPRAVA NA IZDELAVO PLAKATA**

Izberi si temo (obkroži):

1. Znamenitosti Slovenije
2. Znani Slovenci (šport, umetnost, knjiga)
3. Simboli Slovenije
4. Zemljevid, sosednje države (glavna mesta, ena znamenitost)

Najprej si izberi temo, o kateri boš izdelal plakat. Premisli, kje boš dobil podatke za izdelavo plakata. Doma poišči nekaj slik, razglednic, kakšno knjigo, revijo, plakat. Lahko ti pomagajo domači, da skupaj izberete kaj iz interneta, ni pa nujno. Poiščite nekaj podatkov, zanimivosti o izbrani temi.

Plakat izdelaj doma. Poskusi biti čim bolj samostojen. Upoštevaj priporočila za izgled plakata.

Tema je zanimiva. Potrudi se, pa boš lahko izdelal dober plakat.

Se že veseliva vaših izdelkov, ki jih fotografirajte in pošljite, če imate to možnost.

Učiteljici Ivanka Dolenc in Urška Ziherl